**ŠIAULIŲ R. KUŽIŲ LOPŠELIO DARŽELIO „VYTURĖLIS“ DARBUOTOJŲ MAITINIMO ORGANIZAVIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Šiaulių r. Kužių lopšelio-darželio „Vyturėlis“ darbuotojų maitinimo organizavimo tvarkos aprašas (toliau — Aprašas) nustato Šiaulių r. Kužių lopšelio darželio (toliau — Įstaiga) darbuotojų maitinimo ir atsiskaitymo už maitinimo paslaugas Įstaigoje tvarką.

**II SKYRIUS**

**DARBUOTOJŲ MAITINIMO ORGANIZAVIMAS IR APSKAITA**

2. Darbuotojas Įstaigos vadovui rašo prašymą dėl maitinimosi Įstaigoje ir dėl pinigų sumos išskaitymo iš atlyginimo.

3. Auklėtojos ir auklėtojų padėjėjos pietus valgo kartu su grupėje pietaujančiais vaikais.

4. Už darbuotojų maitinimo organizavimą ir apskaitą atsakingas darbuotojas (toliau — Specialistas) kiekvieną dieną pildo darbuotojų maitinimosi apskaitos žiniaraštį (1 priedas).

5. Darbuotojams nustatomas 50 procentų dienos maitinimo normos mokestis už pietus ir 20 procentų antkainis nustatytai dienos maitinimo normai.

6. Pietų porcijos dydis turi atitikti darželio grupei gaminamos pietų porcijos normą.

7. Specialistas paskutinę mėnesio darbo dieną darbuotojų maitinimosi apskaitos žiniaraštį teikia tvirtinti Įstaigos vadovui.

8. Įstaigos vadovo patvirtintą darbuotojų maitinimosi apskaitos žiniaraštį specialistas pateikia Centro buhalterijai iki sekančio mėnesio 1 dienos, kuri kiekvieną mėnesį išskaito iš darbuotojų atlyginimo pinigų sumą už darbuotojų maitinimąsi.

9. Už maitinimo paslaugą gaunamos pajamos įtraukiamos į apskaitą kaip įstaigos pajamų lėšos.

**III SKYRIUS**

 **BAIGIAMOSIOS NUOSTATOS**

10. Aprašo nuostatos yra privalomos visiems Įstaigos darbuotojams.

11. Aprašas yra skelbiamas Įstaigos interneto svetainėje.

12. Su Aprašu, jo papildymais ar pakeitimais, Darbuotojai turi būti susipažinti pasirašytinai.

13. Aprašo kontrolę vykdo Įstaigos vadovas.

\_\_\_\_\_\_\_\_\_\_\_\_\_\_\_\_\_\_\_\_